《奉和圣制重阳日即事》
唐代·武元衡

玉烛降寒露，我皇歌古风。重阳德泽展，万国欢娱同。

绮陌拥行骑，香尘凝晓空。神都自蔼蔼，佳气助葱葱。

律吕阴阳畅，景光天地通。徒然被鸿霈，无以报玄功。

作者简介：武元衡（758―815），唐代诗人、政治家，字伯苍。缑氏（今河南偃师东南）人。武则天曾侄孙。建中四年，登进士第，累辟使府，至监察御史，后改华原县令。德宗知其才，召授比部员外郎。岁内，三迁至右司郎中，寻擢御史中丞。顺宗立，罢为右庶子。宪宗即位，复前官，进户部侍郎。元和二年，拜门下侍郎平章事，寻出为剑南节度使。元和八年，征还秉政，早朝被平卢节度使李师道遣刺客刺死。赠司徒，谥忠愍。《临淮集》十卷，今编诗二卷。